**Усэ зэпеуэ**

**«Адыгэ лъэпкъым**

**и махуэ»**

 **Зыгъэхьэзырар: Бэлахъуэ А.Т.**

**Ведущий 1:** Сэлам гуапэ фыдох, ди хьэщIэ лъапIэхэ!

 Нобэ Арыкъ щIыналъэм фыкъихьащи,

 Щхьэщэ фхуэтщIу фыкъыдогъэблагъэ.

 Дэ дыхуейщ ар махуэ фэ фхуэхъуну!

**Ведущий 2:** Арыкъ жьыбгъэу нобэ фэ къыфщIихум

 Фи узыншагъэм хигъахъуэу,

 Фи дунейр дахэу,

 Фи нэмысыр лъагэу,

 Фи гъащIэр щIэращIэу,

 Гукъыдэжыр фи гум щызу,

 ЦIыхум гъуазэу фраIэу,

 Фи пщIэр, фи нэмысыр

 Псоми я щапхъэу,

 Адыгэ Хэкур вгъэдахэу,

 Жьыми щIэми пщIэ къыфхуащIу

 Сохъуахъуэ куэдрэ фыпсэуну!

**Ведущий 1:** Дигури ди псэри етауэ адыгэ махуэгъэпсым къыхыхьа махуэшхуэр

дгъэлъэп1эну дыкъек1уэл1ащ дэ нобэ. Псоми зэрытщ1эщи, фок1адэм и

 20-р адыгэхэм ди махуэщ. А махуэшхуэр ягъэлъап1э ди Къэбэрдей-

 Балъкъэрым щыпсэу лъэпкъ псоми.

**Бемырзэ М.**

 Си гъатхэ дыгъэ къуэмыхьэж,

Си гукъыдэж, си гурыф1ыгъуэ,

Дунейр уэрыншэм ныбгъуэхьэшт,

Узи1эу зыми семыфыгъуэ.

Узи1эу зыми семыиж –

Абык1и, си бзэ, уэрщ си щапхъэр:

Сэ уи беягък1и сыбеижщ…

Уэ уаф1эжьгъейми, къэбгъэщ1ащ

Зэрыдунейуэ зэджэ «Нартхэр»,

Гъэ минхэр, си бзэ, уэ бгъэщ1ащ

Иджыри мащ1экъым уи нат1эр…

Си лъэпкъым щ1эблэ къыщ1эхъуам

Насып вагъуэбэу ужьыхэпсэу,

Я нэхъ тхьэмыщк1э ар щыхъуам

 Уре1э уэ, си адыгэбзэ! Кажарова Алина

 **АДЫГЭБЗЭ – АДЫГЭПСЭ**

Си бзэ дахэу адыгэбзэ,

Си бзэ щабэу адыгэбзэ,

Узигъусэщ жэщи махуи,

ГущIагъщIэлъу сянэм и бзэ.

Адыгэбзэ, уэ си гъащIэм

Хьэл - щэныфIхэр къыхэплъхьащ

Сыбгъэгушхуэу сытым щыгъуи

Уэ си гъащIэм ухэлъынщ.

Адыгэбзэм нэхъ сфIэдахэ

Зы бзэ закъуи зэхэсхакъым.

Адыгэбзэм хабзэ дахэр

СимыгъащIэу хуэшэчакъым

Адыгэбзэ, сэ уи дыгъэр

Махуэ къэскIэ къысхуоупсэ,

Адыгэбзэм и дахагъэм

Къысхелъхьэжыр адыгэпсэ. **Фокичева Камилла**

**Ведущий 2:**   Зи бзэр зыфIэмыIэфIрэ зыфIэмы­да­хэу мы дунейм зы лъэпкъи тету къы­щIэкIынкъым. Анэдэлъхубзэр лъэп­къым игущ, и псэщ, зэрылъэпкъыр зыгъэбелджылы нэщэнэщ. Псоми дощIэ дыгъуасэ къагъэщIа лъэпкъыбзэ зэрыщымыIэр. Апхуэдэщ ди адыгэбзэри. Абы и къежьапIэр апхуэдизкIэ куущ, жыжьэщи, абы теухуауэ къапщытари, къахутари чэнжщ.
Бзэр – псэм и мылъку гъэтIылъыпIэщ, лIэщIыгъуэ куэдкIэ цIыхум зэхуихьэсам и хъумапIэщ.

Ураныбжьщ къуршхэм, си адыгэбзэ, **Салима**Инжыдж толъкъуну узэхызох.
ФIылъагъуныгъэм урихъуэрыбзэщ,
Макъамэу бзэхэм уакъыхызох.

Хъан-Джэрий ноби къыбжеIэ шыпсэ,
Къызоущие нарт Сэтэней,
ПащIэ Бэчмырзэ къысхуоджэ усэ,
Си адыгэбзэр тетщи дунейм.

 **«Уи анэбзэр гъаф1э» усэ Фокичева Даяна**

 Уи анэбзэр гъаф1э,

Ар бгъэ дамэу шэщ1.

Адэжь и жьэгу маф1э

Пхуахъумам ар пэщ1.

Пхуахъумащ адэжьхэм

Бзэм я нэхъ къулейр.

Зи бзэ зымыдэжхэм

Зэи уадэмыплъей.

Зи бзэ хуэмеижыр –

Ар лъэпкъыншэ мэхъу.

Зи лъэпкъ 1уэху еижыр

 Гъащ1эм къегъэщ1эхъу.

Бзэр 1эщ1ыбмэ - йобэ,

Мэхъу тэджыжыгъуей.

Ар хъумэныр нобэ 1ущагъ псом я лейщ.

Адыгэбзэр гуапэщ,

Лант1эщ ик1и лъэчщ.

Дыгъэ налъэу хуабэщ,

Уи псэм и данлъэчщ.

Уи анэбзэр гъаф1э,

Ар бгъэ дамэу шэщ1.

Адэжь и жьэгу маф1э

Пхуахъумам ар пэщ1.

 **Уэрэд «Си анэбзэ си адыгэбзэ»**

**Ведущий 1:**   Бзэ, сыту куэд пхузэфIэкIрэ! Уи мыцIыхугъэр ныбжьэгъу бощIыф, цIыхухэр зэкъубогъэувэф, лъэпкъым къару ин хыболъхьэ. Ауэ, махуэ къэс бзэр къагъэсэбэпу есауэ, куэдрэ къыхокI цIыхум абы хуэфащэ пщIэ хуамыщIу. Хамэбзэм къыхэкIа псалъэ куэдкIэ бзэр якудэ. Абы къыдэкIуэу, лъэпкъым и мылъку хъумапIэм хадз уасэшхуэ зиIэ, лIэщIыгъуэ мымащIэ зи ныбжь Iущыгъэхэр. И нэхъыбэм цIыхум и бзэр игъэлъапIэн щыщIидзэр хамэщI щихуэм и дежщ.

 **Мерэтыкъуэ Метин «Адэжь щ1ыналъэ»**

Адэжь щ1ыналъэм и к1эдахъуэм

Сыкъыщ1эк1атэм удз гъэгъауэ,

1эф1ыгъэм гъащ1эр щыз ищ1ынт.

Псэхугъуэр си псэм щыхэпщынт.

Адэжь щ1ыналъэм и къурш щ1агъым

Си гъащ1эр псыуэ къыщежьатэм,

Гуф1эгъуэ защ1эр есхьэхынт,

Къуршыбгъэ лъагэр псым къищынт.  **Егужоков**

**Хъунэгу Надия « Гугъэ»**

Сэ сызэредзэ гъащ1эм пхъэ къуэщ1ийуэ,

Ауэ къэхъуакъым зэй сыщыгужьей,

Абы срихьэжьэм, къэукъубийуэ,

Хьэзырщ си гугъэр- ар си кхъуафэжьейщ.

Арщ хэхэс гъащ1эм и бэлыхь толъкъуным

Сыщ1имылъафэу сызы1ыгъыр сэ.

Арщ къэзылъыхъуэр сэ сызыщ1экъуныр,

Аращ незыджэр, си хэку, уи деж псэр. **Эльдар**

**«Хэхэс гъащ1э»**

Си лъэпкъ псалъэжьхэр гъуэгу гъуэмылэу

Гъуэгуанэ сытеувэжащ.

1эр къишияуэ Хэкур къаплъэу

Къысщыхъури, псэр къэушыжащ…

Пщ1ыхьэп1эр къигупсысами си гум,

Си хэхэс гъащ1эм сохутэж.

Арщхьэк1э къоблэ адэжь жьэгур,

Гур здэщы1эм псэр мэк1уэж. **Шухова Камилла**

 Иордание, Амман

 Ди лъэпкъ т1эк1ур дунеишхуэм **Даур Аслъэн**

 Пшахъуэм хуэдэу щикъухьащ.

 Уи гущ1эгъур къытлъымысым,

 Дык1уэдыным дынэсащ.

 Дынолъэ1ур, дыкъэхъумэ.

 Гугъэр дгъаф1эурэ дешащ.

 Напэтехым дыщыхъумэ –

 Дэ адыгэу дыкъалъхуащ.

 Лъэпкъым хамэ къытхэк1ыжым

 Зи лажьэжыр ар дэращ.

 Ди Тхьэ, л1ыгъэ къытхэлъхьэжи

 Ф1ыгъуэу щы1эр къытхуэпщ1ащ.

 Си къуэшыф1хэ; щ1ым ущылъу

 Улъэ1уэныр щхьэгъэпц1эжщ,

 Лъэпкъым лъабжъэ имыщ1ыжым

 Док1уэдыпэр, зыкъэфщ1эж**. Сокуров Адам**

 **Уэрэд «Истамбылак1уэ»**

 **Ведущий 2:**   Адыгэбзэм хуэдэу дахэ щыIэкъым!
Анэдэлъхубзэр лъэп­къым и фIыгъуэ нэхъ лъа­пIэ дыдэхэм ящыщщ. Ауэ ар

 зы­мылъытэ, абы пщIэ хуэзы­мыщI куэдым гъащIэм ущрохьэлIэ. Уахуозэ зи бзэкIэ мып­сэлъэ­жыфхэми, мыт­хэф­хэми, уеблэмэ ар къы­зыгу­рымыIуэхэри щыIэщ. Апхуэдэхэр мымащIэу къыт­хэтщ адыгэхэми. АтIэ сыт абыхэм адыгэкIэ ды­щIеджэр, сыт хуэдэ пыщIэныгъэ абы­хэм ди лъэпкъым хуаIэр?

 Лъэпкъым и щIалэу зи бзэр кIуэда,
Щхьэ мыгъуэ пщIэншэу укъагъэна?
Щхьэ уянэ-уядэу уэ узыпIахэм
Уи адыгэбзэр къыпIуамылъхьа?

Щхьэ уи лъэпкъ дыщэм и бзэр пIурачу
НэмыщI бзэ хьэхухэм укъыхуэна?
Iэджэ щхьэ нэщIхэм нобэ къыджаIэр:
«Сыт адыгэбзэ зи гугъу къытхуэфщIыр,

Ди щIакхъуэр зейхэрщ нобэ ди бзэр,
СыткIэ ди щхьэпэ анэдэлъхубзэр?»
Ар щызэхэсхым си гур къекIуащ,
Бзэр умыщIэжмэ, хамэ ухъуащ.

ЩIыхь яхузощIыр дэ дянэ-дядэм,
Ди адыгэбзэр къытIурызылъхьахэм,
Адыгэ напэу, дахэу, ди шыпхъухэ,
Фыпсэу ди нэхухэу Сэтэней бынхэ.

Ди цIыкIухэм я бзэр къызэтевгъанэ,
Вагъуэплъхэр бзагуэу къытхуэвмыгъанэ,
Анэдэлъхубзэр ящымыгъупщэм,
Къытхуэфхъумащи, быныфI тхуэхъунщ.

Сабийхэу зи бзэр зыIулъ ди нэхухэр
Ди жэнэт бзущи, Iэджэ я уасэщ.
Ди бзэр дэ ди псэщ, ар зыфIэкIуэдхэр
Мы хамэ щIыпIэм лIапIэ щихуахэщ. **Нателла**

**Бештокъуэ Хьэбас «Бзэр зезыхьэр фысакъ»**

Си бзэмрэ сэрэ дызэт1олъхуэныкъуэу

Зы адыгэ анэм дыкъилъхуащ,

Здэнукъым сыкъэзылъхуар хаутэу,

Здэнукъым хаутэу къыздалъхуар.

Анэбзэ 1эф1ыр зыгъэик1эм

Зэфа быдзышэр ещ1 хьэрэм,

 Адыгэ анэ щ1ым тетыхук1э

Тхъумэну ди бзэр ди къэлэнщ. **Азнаур**

 **Ведущий 1:**   Дэтхэнэ лъэпкъми и къэкIуэ­нур щIэб­лэращ икIи ар зыщыдмыгъэгъупщэу, сабийхэм я анэдэлъхубзэр фIыуэ ящIэу къызэрыдгъэтэджыным ды­ху­щIэкъун хуейщ. Ди жагъуэ зэрыхъунщи, абыхэм ящыщ куэ­дым я адыгэбзэр «йощIэ­къуауэ». АтIэ сыт ар къызы­хэ­кIыр?

 **Ведущий 2:**  Псом япэрауэ, бзэм хуаIэ щытыкIэр къыщежьэр унагъуэращ. Адэ-анэхэм я нэхъыбэм я бынхэм хамэ къэралыбзэхэр ирагъащIэмэ нэхъ къащтэ. «Зэман тедгъэ­кIуадэу адыгэбзэр щIэд­джы­­нур сыт, дэ ар зыкIи сэбэп къыт­хуэ­хъунукъым», – жаIэ адэ-анэм я Iуэху еп­лъыкIэм щыгъуазэ сабийхэми. Абыхэм къагурыIуэркъым зи анэ­дэлъхубзэр зэзымыпэсыж цIыхур зэрыкъулей­сы­зыр.

 **Ведущий 1:**  Ди бзэм дытеукIытыхьыжмэ, ды­къызыхэкIа лъэпкъри догъэикIэ. Адыгэ лъэпкъыр дызэ­рыгушхуэ усакIуэшхуэ, тха­кIуэ щэджащэ КIыщокъуэ Алим иIэщ мыпхуэдэ усэ сатырхэр: «Адыгэбзэр зэзмы­гъа­щIэу, урысыбзэр сщIэн слъэ­кIакъым». УсакIуэр утыку­шхуэ изышар и бзэм хуиIэ лъагъуныгъэрщ, абы кърит къарурщ и лъэ щIэзы­гъэкIар.

**Къантемыр Тыркубий «Анэбзэр мы1ужмэ»**

Бзэгум хэлъкъым къупщхьэ,

Арщ щ1ыжи1эр куэд,

Ухуимытмэ уи щхьэ,

Уи пщ1эри мэк1уэд.

Дапщэ ди1эр гъащ1эу,

Щхьэ дымыхъурэ 1ущ?

Шэч хэмылъу сощ1э:

Фыгъуэр шыд мыущщ.

Псынащхьэр щыкъабзэр

И1эмэщ теп1эн

Дывгъэхъумэ ди бзэр

«Си псэ» жызы1энщ.

Анэбзэр мы1ужмэ,

Лъэпкъыр к1уэдыжащ.

*Пщэдей димы1эжмэ,*

Щ1ым дытек1ыжащ.

Маржэ. Си Адыгэ!

Дызэрывгъэубыд,

Хъунущ ди пщ1э лъагэ,

Зыдмыщ1ыжмэ пуд. ***Ахмедова Амина***

 **Ведущий 2:**Еджагъэшхуэ куэд­ми къалъытэ, сабийм и акъылым, и зэхэщIыкIым зиужьыху и анэ­дэлъхубзэкIэ еджэныр нэхъ тэмэму. Бзэр яджыну зэрыхуэмейм и щхьэусы­гъуэу куэдым жаIэ ар гугъуу, я гупсысэр къызэраIуэтэну пса­лъэхэр къахуэмыгъуэту. Укъэзылъхуам анэ быдзы­шэм хэту къы­пIу­рилъхьа бзэм дауэ нэмыплъ зэреп­тынур?! ЯгъэлъапIэрти аращ адыгэхэр абы зыхуэбгъадэ мыхъун псалъэ дахэкIэ – анэдэлъхубзэкIэ – щIеджэр.

Си анэдэлъхубзэ.

Адэжь щ1ыналъэ, си нэр зыгъаплъэ,

Си лъэр здэбыдэ,зыми хуэмыдэ.

Уэ уи жьэгу пащхьэм щызек1уэ хабзэм,

Анэдэлъхубзэр ныдобзэрабзэр.

Анэдэлъхубзэ, анэм и жьабзэ!

Анэдэлъхубзэ, лъэпкъым и гупсэ!

Си гум и хущхъуэ, псэм и 1эф1ыщэ,

Пхузощ1 сыт щыгъуи адыгэ ф1ыщ1э!

Дэ ди гуф1эгъуи, ди нэщхъеягъуи

Тхузэбгъэзахуэу утетщ гъуэгу махуэ

Анэдэлъхубзэ, анэм и жьабзэ

Уздэщымы1э сыщремы1э. ( Хьэнфэн Алим)

**Ведущий 1: -**Зи анэдэлъхубзэм хуэшэрыуэ, абыкIэ зи гупсысэр нэгъэсауэ къэзыIуэтэф цIыхум и зэхэщIыкIыр нэхъ куущ, и акъылыр нэхъ жанщ, и дуней тетыкIэр нэхъ дахэщ. Апхуэдэхэращ анэдэлъхубзэм и къарумрэ и IэфIагъымрэ псэкIэ зыхэзыщIэфыр, къызыхэкIа лъэпкъым и деж пщIэи нэмыси щызыгъуэтыфыр.Апхуэдэ ц1ыху къыфхэк1ыну сыфщогугъ.

 **Ведущий 2:** Ди адыгэбзэр мывэ джей быдэщ,

 Илъэс мин куэдхэр абы и тхыдэщ,

 Псы къелъэм хуэдэу ар къарууф1эщ,

 Ди лъэпкъ гъэф1эну дызэрыгуф1эщ.

**Ведущий 1:** И бзэр ф1эдахэмэ - ар лъэпкъ узыншэщ,

 И бзэм хуэлажьэмэ – ар лъэпкъ уахътыншэщ

 Адыгэ лъэпкъыр дызэкъуэтынщ,

 Ди бзэм и щ1ыхьыр лъагэу т1этынщ.

 **Сценкэ. «Си адыгэбзэ» 4 класс**

**Еджак1уит1ым зэпадзыжу псалъэхэр щытынущ.**

**1.**- Ей, си адыгэбзэ, улъэщ-улъэщ?

**2.**- Ахьейми сылъэщ!

 Ди нартыжьыбэм са1урылъакъэ,

 Я хъугъуэф1ыгъуэр флъэзгъэ1эсакъэ!

**1.**- Уа, си адыгэбзэ, улъэщ-улъэщ?

**2.**- Ауэ сытми сылъэщ!

 Лъэпкъ 1уэры1уатэм зезгъэужьакъэ,

 И хъугъуэф1ыгъуэр сэ фхуэсхъумакъэ

**1.**- И, си адыгэбзэ, улъэщ-улъэщ?

 **2.**-Дауэ сымылъэщынрэ!

 Ику ит л1эщ1ыгъуэхэм ди просветителхэм

 Сэ алыфбейри схузэхалъхьакъэ!

**1.**- Ей, си адыгэбзэ, улъэщ-улъэщ?

**2.**- Ахьейми сылъэщ!

 Кавказ зауэжьми сэ сыкъелакъэ,

 И пэжып1ари фхуэс1уэтэжакъэ!

**1.**- Уа, си адыгэбзэ, улъэщ-улъэщ?

2.- Дауэ сымылъэщынрэ!

 Лъэпкъ литературэр

 Дунейпсо утыкум сэ исшэфакъэ!

**1.**- Ей, си адыгэбзэ, улъэщ-улъэщ?

**2.**- Дауэ лъэщын?!

 «Къалэк1ыхьым уф1эзымыгъэк1 бзэр»

**Еджак1уэ гупым:**

 - Ей, ди адыгэбзэ, ехьейми улъэщ.

 Дэ щ1алэгъуалэр хуабжьу дыпхуейщ.

 Дэ уэ удинэщ, дэ уэ удипсэщ,

 Уэ дыбдэщ1ыгъу дэри дылъэщкъэ!

 **Ведущий 2:**   Адыгэбзэм хуэдэу дахэ щыIэу къыщIэ­кIынкъым. А псалъэхэм я щыхьэтщ дуней псом щыцIэрыIуэ еджагъэш­хуэхэм ди бзэм хужаIэхэр. Къэтхьынщ зы щапхъэ. «А бзэм (адыгэбзэм) и макъ зэхэлъыкIэр апхуэдизкIэ телъыджэщ, плъыфэбэщи, жьыбгъэ фийр, пщIащэ пылъэлъыжам и щхъыщхъыр, псы уэрым и макъыр, щIым и бэуэкIэр, псыхъуэм хэлъ мывэхэр зэры­зэнтIэIур, гу къеуэкIэм и даущыр, къуа­лэбзум я уэрэдыр, нэ­гъуэщI куэди зэхыбох абы ущыщIэдэIукIэ. Апхуэдэ макъамэ зэщIэжьыуэр къызэрыбгурыIуэнур зыщ: адыгэ­хэм я бзэр нэ­щIысащ дунейм и къэхъугъэ псори кърипIуэ­тэн хуэдэу. Аращ ар къы­зэрымыкIуэу зыгъэ­дэхэжри», – жиIэгъащ урыс бзэщIэ­ны­гъэлI цIэрыIуэ Трубецкой Ни­колай.

 **Ведущий 1:**   Хамэ лъэпкъым къы­хэкIахэм адыгэбзэм апхуэдэ псалъэ хэIэтыкIахэр щыху­жа­IэфкIэ, ар зи анэдэлъху­бзэхэм абы мыхьэнэншафэ зэрыраплъыр, гугъуу къазэ­рыщыхъур лъабжьэншэщ. Ижь-ижьыж лъандэрэ зи цIэ фIыкIэ Iуа лъэпкъхэм ящыщщ адыгэхэр. Зауэ-банэ инхэми, дэкъузэныгъэ хьэлъэхэми къыпхахри, нобэ къахьэ­сыфащ абыхэм я хабзэ дахэхэр, яхъумэфащ я анэ­дэлъхуб­зэр.

 **Ведущий 2:**ХахуагъэкIэ, IущыгъэкIэ, дахагъэкIэ Тхьэр абыхэм (шэрджэсхэм)

 къазэрыхуэмыупса къэнэжакъым: а псомкIи ахэр къахощ Кавказым ис

 лъэпкъхэм. Я хуитыныгъэр зэрахъумэн лIыгъэ яхэлъу къэгъуэгурыкIуащ

 ахэр ижь-ижьыж лъандэрэ.

Омар де Гелль.

**«Лъэ1у» усэ Замбурова Камилла**

 ***Уэрэд: «Си Къэбэрдей»***

 **Ведущий 1:** Бзэншэ лъэпкъыр лъащIэ зимыIэ унэм ещхьщ. Жьыбгъэ къепщамэ цIыхухэр зэбгырощэщ, унэр зэрызэтелъхьа чырбышыр зэрызэтехужынум хуэдэу. Анэдэлъхубзэ! Лъэпкъым урипсэщ Уэ! ИгъащIэкIи дунейм утетынущ, лIэщIыгъуэхэм уапхрыкIыу, щIэблэ куэдым удэпсэунущ утхъумэху, ди Бзэ дыщэ!

 **Ведущий 2:** - Ди зэ1ущ1эр и к1эм ноблагъэ. Ф1ык1э дызэхузэ.